proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 9 de novembro de 2000, da Delegación Provincial de Pontevedra, pola que se dicta a normativa para a pesca da lamprea no río Tea e se fixa o período e condicións para presenta-las solicitudes para participar no sorteo de postos de pesca, no vindeiro ano 2001.
CONSELLERÍA DE MEDIO AMBIENTE — III. OUTRAS DISPOSICIÓNS — 25/01/2001

Advertidos erros na devandita resolución, publicada no Diario Oficial de Galicia do 23 de novembro de 2000, cómpre face-las oportunas correccións.
No anexo Estacadas do río Tea 2001-Lonxitude total: 12.412 metros substituí-lo existente por este novo:
Nº estacada
Distancia (m)
Ponte do Ferrocarril
60
1
100
2
60
3
50
4
60
5
370 (Ponte Romana/Ponte PO-412)
6
100
7
60
8
115
9
305
10
100
11
120
12
120
13
100
14
352
15
50
16
677
17
173
18
Nº estacada
Distancia (m)
280 (Ponte Cordeiro)
19
1.160
20
120
21
400
22
100
23
290
24
210
25
200
26
1.350
27
1.850
28
220
29
300 (Ponte das Partidas)
30
100
31
100
32
100
33
590
34
100 (Desembocadura Uma)
35
350
36
110
37
110
38
110
39
120
40
90
41
120
42
120
43
160
44
Nº estacada
Distancia (m)
210
45
80
46
150
47
100
48
120
Praia da Moscadeira
RESOLUCIÓN do 3 de xaneiro de 2001 pola que se emprazan as persoas interesadas no recurso contencioso-administrativo procedemento ordinario 125/2000, interposto por Mecánica Naval-Mecanasa, S.A.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 25/01/2001

O Instituto Galego de Promoción Económica (Igape) recibiu do Xulgado do Contencioso-Administrativo número catro da Coruña, providencia de admisión a trámite da demanda correspondente ó recurso contencioso-administrativo procedemento ordinario 125/2000 interposto por Mecánica Naval-Macanasa, S.A. contra a falla de abono da subvención concedida no expediente 97/0021/PO.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xuridiscción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número catro da Coruña no prazo de 9 días contados desde o seguinte ó da publicación da presente resolución no Diario Oficial de Galicia.
Santiago de Compostela, 3 de xaneiro de 2001.
Margarita Rodríguez Rama
Directora xeral do Instituto Galego de Promoción
Económica
CORRECCIÓN de erros.-Orde do 28 de decembro de 2000 pola que se convocan eleccións e se dictan normas para a renovación do Consello Regulador da Denominación de Orixe Rías Baixas.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 25/01/2001

Advertidos erros no texto da dita orde, publicada no Diario Oficial de Galicia nº 4, do venres 5 de xaneiro de 2001, cómpre face-las oportunas correccións:
Na páxina 213, artigo 5º.1, terceiro guión, onde di: «-Resolver, con carácter vinculante, as consultas que lle eleve á xunta electoral da denominación.», debe dicir: «-Resolver, con carácter vinculante, as consultas que lle eleve a xunta electoral da denominación.».
Na páxina 220, no anexo IV, na 5ª columna, na que se establece o reparto dos sete vocais correspondentes ó censo D, este debe ser: subzona O Salnés, 5 vocais; subzona O Condado, 1 vocal; e subzona O Rosal, 1 vocal.
ORDE do 19 de decembro de 2000 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 25/01/2001

A Lei 13/1991, do 9 de decembro, de tasas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 19 de decembro de 2000.
José María Hernández Cochón
Conselleiro de Sanidade e Servicios Sociais
ANEXO I
-Enquisa de Saúde Sanitaria e Social ás Mulleres. Galicia 2000: 1.300 pesetas (7,81 euros).-As Drogas de Síntese en Galicia 1999: 1.875 pesetas (11,27 euros).
DECRETO 18/2001, do 11 de xaneiro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de E.P. 6202 de Outes a Valadares, p.k. 0,000 ó p.k. 4,300 (Programa Operativo Local Adicional 2 de 1998).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/01/2001

A Deputación Provincial da Coruña, en sesión do día 11 de outubro de 2000, aprobou o proxecto de E.P. 6202 de Outes a Valadares, p.k. 0,000 ó p.k. 4,300 (Programa Operativo Local adicional 2 de 1998) e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 2 de xaneiro de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación trátase de mellora-lo firme das estradas, a largura da calzada que ten dimensións inferiores ás necesidades dos vehículos, a intensidade media do tráfico, a circulación de vehículos pesados e os puntos negros, evitando deste xeito o risco de accidentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día once de xaneiro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P.-6202 de Outes a Valadares p.k. 0,000 ó 4,300 (Programa Operativo Local adicional 2 de 1998).
Santiago de Compostela, once de xaneiro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Orde do 26 de outubro de 2000 pola que se regula a extracción de semente de mexillón en bancos naturais.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 24/01/2001

Advertido erro, na devandita orde, publicada no DOG nº 228, do venres, 24 de novembro de 2000, cómpre efectua-la oportuna corrección:
Entre as páxinas 15.682 e 15.683, na Disposición Adicional debe ser engadido o seguinte texto:
«..., dentro do ámbito xeográfico da súa competencia, poderá modifica-las zonas, cantidades e períodos de extracción mediante resolución motivada que deberá ser comunicada ós interesados. Respectarase, en todo ...».
RESOLUCIÓN do 14 de marzo de 2001, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo sobre categorías, adoptado pola Comisión Paritaria do III Convenio Colectivo Único para o Persoal Laboral da Xunta de Galicia, na súa xuntanza do 13 de marzo de 2001.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/03/2001

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2º e), para os efectos previstos nel, faise público que no correspondente servicio desta dirección xeral se presentou, o 13 de marzo de 2001, certificación da secretaria da Comisión Paritaria do III Convenio Colectivo Único do Persoal Laboral da Xunta de Galicia, na que se fai consta-lo acordo sobre categorías, acadado na xuntanza do 13 de marzo de 2001.
A Dirección Xeral de Relacións Laborais
ACORDA:
Primeiro.-Ordena-la inscrición do dito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 14 de marzo de 2001.
José Vázquez Portomeñe
Director xeral de Relacións Laborais
ANEXO
Na xuntanza da comisión paritaria con data do trece de marzo de dous mil un (acta 3/2001) adoptouse o seguinte acordo:
Primeiro.-Incluír no anexo II do III Convenio Colectivo Único do Persoal Laboral da Xunta de Galicia a seguinte categoría:
Grupo: IV.
Categoría-número: 38.
Categoría-denominación: auxiliar do teléfono de información ó cidadán.
Segundo.-Engadir na categoría 1 do grupo I as denominacións de director da Escola Galega do Deporte e técnico da Escola Galega do Deporte.
Terceiro.-Suprimir do citado anexo II a categoría 10 do grupo V, coa denominación de auxiliar do teléfono de información ó cidadán e a categoría 28 do grupo II, coa denominación xefe/a de estudios de centro de tecnificación deportiva.
DECRETO 63/2001, do 22 de marzo, polo que se lle recoñece a galeguidade á Asociación Hijos del Ayuntamiento de Puerto del Son, de Avellaneda (Arxentina).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/03/2001

En virtude do establecido no artigo 3, do Decreto 3/1987, do 8 de xaneiro, publicado no Diario Oficial de Galicia nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Pública, logo do informe favorable da Secretaría Xeral para as Relacións coas Comunidades Galegas, e logo da deliberación do Consello da Xunta de Galicia na súa reunión do día vintedous de marzo de dous mil un,
DISPOÑO:
Artigo único
Recoñécese a galeguidade á Asociación Hijos del Ayuntamiento de Puerto del Son, de Avellaneda (Arxentina).
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, vintedous de marzo de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
CORRECCIÓN de erros.-Decreto 9/2001, do 11 de xaneiro, polo que se regulan os criterios sanitarios para a prevención da contaminación por legionella nas instalacións térmicas.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 26/01/2001

Advertido erro no citado decreto, publicado na versión galega do Diario Oficial de Galicia, nº 10 do luns 15 de xaniero de 2001, cómpre face-la seguinte corrección:
Na páxina 520, no artigo 11 onde di: «Tipificación das faltas», debe dicir: «Infraccións».
RESOLUCIÓN do 22 de xaneiro de 2001, da Secretaría Xeral da Consellería de Agricultura, Gandería e Política Agroalimentaria, pola que se emprazan as partes interesadas no recurso contencioso-administrativo 03/0008741/2000 E.M., interposto pola Unión Xeral de Traballadores de Galicia, contra o Decreto 247/2000, do 29 de setembro, que aproba o Regulamento de capacitación agraria dictado pola Consellería de Agricultura, Gandería e Política Agroalimentaria (Diario Oficial de Galicia número 203, do 19 de outubro).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 30/01/2001

A Consellería de Agricultura, Gandería e Política Agroalimentaria recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo 03/0008741/2000 E.M., interposto por Unión Xeral de Traballadores de Galicia, contra o Decreto 247/2000, do 29 de setembro, que aproba o Regulamento de capacitación agraria dictado pola Consellería de Agricultura, Gandería e Política Agroalimentaria (DOG nº 203, do 19 de outubro).
En consecuencia, esta secretaría xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente á referida sala, o que se notifica para xeral coñecemento de tódalas persoas interesadas no procedemento, e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 22 de xaneiro de 2001.
José Antonio Álvarez Vidal
Secretario xeral da Consellería de Agricultura,
Gandería e Política Agroalimentaria
RESOLUCIÓN do 9 de xaneiro de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000944/2000, interposto por Ana Mª Fariña Potel, Mª Mercedes Espasandín Lois, Francisco Souto García, Mª Jesús Domínguez Legaspi, Javier Oubel Vázquez, Francisco Otero Otero, Luis Jorge Álvarez Ferro, Mª Juana Gutiérrez Melero, Julio Benigno García-Gabilán Sangil.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/01/2001

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo nº 01/0000944/2000, interposto por Ana Mª Fariña Potel, Mª Mercedes Espasandín Lois, Francisco Souto García, Mª Jesús Domínguez Legaspi, Javier Oubel Vázquez, Francisco Otero Otero, Luis Jorge Álvarez Ferro, Mª Juana Gutiérrez Melero, Julio Benigno García-Gabilán Sangil, contra a resolución da Consellería da Presidencia e Administración Pública do 14 de setembro de 2000, pola que se ordena a publicación do acordo do Consello da Xunta de Galicia do 13 de setembro de 2000, polo que se aproba a nova relación de postos de traballo da Consellería de Agricultura, Gandería e Política Agroalimentaria (DOG nº 188, do 27 de setembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 9 de xaneiro de 2001.
Joaquín López-Rúa Soler
Director xeral da Función Pública
RESOLUCIÓN do 19 de xaneiro de 2001 pola que se nomea profesor-director dos dous cursos para a obtención do diploma de directivo, convocados mediante Resolución do 16 de novembro de 2000.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 26/01/2001

O Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), regula o diploma de directivo, establecendo que, para ocupa-los postos de traballo de libre designación que así se determinen nas relacións de postos de traballo, será requisito necesario estar en posesión do diploma de directivo ou doutros diplomas que habiliten para o posto do que se trate.
Segundo dispón o artigo 7 do citado decreto, a Escola Galega de Administración Pública designará un profesor-director dos cursos.
Convocados, por Resolución do 16 de novembro de 2000, dous cursos para a obtención do diploma de directivo,
RESOLVO:
Nomear profesor-director dos dous cursos para obtención do diploma de directivo, convocados mediante resolución do director da Escola Galega de Administración Pública, do 16 de novembro de 2000, a Koldo Echebarría Ariznabarreta, profesor de xestión pública e director de anteriores cursos para a obtención do diploma de directivo da Xunta de Galicia.
Santiago de Compostela, 19 de xaneiro de 2001.
Domingo Bello Janeiro
Director da Escola Galega de Administración
Pública
DECRETO 19/2001, do 25 de xaneiro, polo que se nomea como delegada provincial da Consellería de Xustiza, Interior e Relacións Laborais na Coruña a María Silva Costoya.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 26/01/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e o seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecinco de xaneiro de dous mil un.
Nomeo a María Silva Costoya, delegada provincial da Consellería de Xustiza, Interior e Relacións Laborais na Coruña.
Santiago de Compostela, vintecinco de xaneiro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 19 de xaneiro de 2001 pola que se designa secretario da comisión de selección dos participantes nos dous cursos para a obtención do diploma de directivo, convocados mediante Resolución do 16 de novembro de 2000.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 26/01/2001

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), polo que se regula o diploma de directivo, establece que a comisión que selecciona os aspirantes a participar nos cursos para a obtención do citado diploma estará integrada, entre outros membros, por un secretario, que deberá ser un funcionario destinado na Escola
Galega de Administración Pública. En virtude do anterior,
DISPOÑO:
Artigo único.-Designar a Manuel Braña Gutiérrez como secretario da comisión que levará a cabo a selección dos participantes nos dous cursos para a obtención do diploma de directivo, convocados mediante resolución do director da Escola Galega de Adminstración Pública do 16 de novembro de 2000.
Santiago de Compostela, 19 de xaneiro de 2001.
Domingo Bello Janeiro
Director da Escola Galega de Administración
Pública
RESOLUCIÓN do 19 de xaneiro de 2001 pola que se designan vocais da comisión de selección dos participantes nos dous cursos para a obtención do diploma de directivo, convocados mediante Resolución do 16 de novembro de 2000.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 26/01/2001

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do de outubro) polo que se regula o diploma de directivo, establece que a comisión que efectúa a selección dos aspirantes a participar no curso para a obtención do citado diploma estará integrada, entre outros membros, por un profesor das universidades de Galicia e por un funcionario que estea en posesión do diploma de directivo. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública do 16 de novembro de 2000, as seguintes persoas:
-Victoria de Dios Viéitez, profesora titular de dereito administrativo da Universidade da Coruña.
-José Ramón Pardo Cabarcos, secretario xeral da EGAP.
Santiago de Compostela, 19 de xaneiro de 2001.
Domingo Bello Janeiro
Director da Escola Galega de Administración
Pública
ORDE do 19 de xaneiro de 2001 pola que se designan tres vocais da comisión de selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública do 16 de novembro de 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/01/2001

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro
(DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro) polo que se regula o diploma de directivo, establece que a comisión que selecciona os aspirantes a participar nos cursos para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública, do 16 de novembro de 2000, as seguintes persoas:
-Joaquín López-Rúa Soler, director xeral da Función Pública da Xunta de Galicia.
-Jaime Bouzada Romero, inspector xeral de Servicios da Xunta de Galicia.
-Javier Suárez García, director xeral da Asesoría Xurídica da Xunta de Galicia.
Santiago de Compostela, 19 de xaneiro de 2001.
Jaime Pita Varela
Conselleiro da Presidencia e Administración
Pública
RESOLUCIÓN do 26 de marzo de 2001 pola que se rectifican erros na do 13 de marzo de 2001 pola que se convocan varios cursos de formación continua para o persoal da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 30/03/2001

Advertidos erros na publicación da Resolución do 13 de marzo de 2001 (DOG nº 55, do luns 19 de marzo), pola que se convocan varios cursos de formación continua para o persoal da Xunta de Galicia, rectíficase no senso seguinte:
* Curso: Lei de axuizamento civil (17 edicións).
Na páxina 3.474, columna dereita, punto 4.5 onde di: «O certificado de asistencia non computará para
os efectos previstos nos reais decretos 249/1996, do 16 de febreiro e 296/1996, do 23 de febreiro.», debe dicir: «O certificado de asistencia computarase para os efectos previstos nos reais decretos 249/1996, do 16 de febreiro e 296/1996, do 23 de febreiro.».
* Curso: Lei de responsabilidade penal dos menores (4 edicións).
Na páxina 3.475, columna esquerda, punto 4.5 onde di: «O certificado de asistencia non computará para os efectos previstos nos reais decretos 249/1996, do 16 de febreiro e 296/1996, do 23 de febreiro.»., debe dicir: «O certificado de asistencia computarase para os efectos previstos nos reais decretos 249/1996, do 16 de febreiro, e 296/1996, do 23 de febreiro.».
O prazo de presentación de solicitudes prorrogarase 10 días naturais a partir do día seguinte ó da publicación desta corrección no DOG.
Santiago de Compostela, 26 de marzo de 2001.
Domingo Bello Janeiro
Director da Escola Galega de Administración
Pública
RESOLUCIÓN do 14 de marzo de 2001 pola que se convoca un curso sobre fotografía dixital aplicada á función policial.
ACADEMIA GALEGA DE SEGURIDADE — III. OUTRAS DISPOSICIÓNS — 30/03/2001

Dentro dos programas de actividades que a Academia Galega de Seguridade ten previsto realizar no ano 2001, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre fotografía dixital aplicada á función policial, que deberá desenvolverse conforme as seguintes bases:
Obxectivos.
O curso ten por obxectivo principal dota-los membros dos corpos de seguridade dos coñecementos fundamentais para levar a cabo as tarefas máis importantes no campo da fotografía dixital aplicada á función policial.
Destinatarios.
O curso vai dirixido ós membros dos corpos da policía local de Galicia e membros da unidade do CNP adscrita á Comunidade Autónoma de Galicia; e, no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 15.
Solicitudes.
1. O persoal que desexe participar neste curso deberá presentar, cuberta á máquina, ou con letra moi clara, a instancia que figura no anexo.
2. O prazo para a presentación de instancias rematará o día 5 de abril, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico, e seladas; será este requisito indispensable para ser admitido nos cursos; o incumprimento deste requisito compartará a non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso terá lugar do 16 ó 20 de abril, das 16 ás 20 horas.
Relación de admitidos.
A relación de admitidos publicarase o día 9 de abril no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na aula de fotografía da Academia Galega de Seguridade.
Certificado de asistencia e aproveitamento.
Ó remate do curso entregaráselles un certificado de asistencia e aproveitamento a aquelas persoas
que acrediten a súa participación continuada e que superen as correspondentes probas.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 14 de marzo de 2001.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 15 de marzo de 2001 pola que se emprazan as partes interesadas no recurso contencioso-administrativo 01/0000294/2001 interposto por Margarita Dolores Pereiro González.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/03/2001

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 01/0000294/2001, interposto por Margarita Dolores Pereiro González contra a resolución da Consellería da Presidencia e Administración Pública do 22 de decembro de 2000, desestimatoria do recurso de reposición contra a resolución da Secretaría Xeral de Investigación e Desenvolvemento, do 19 de outubro de 2000, pola que se resolvían as solicitudes de bolsas para técnicos especialistas de FP-2 presentadas ó abeiro do anexo III.B da orde da Consellería da Presidencia e Administración Pública do 29 de decembro de 1999 (Diario Oficial de Galicia do 31 de xaneiro de 2000), da que a recorrente quedou excluída.
Esta consellería acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, remitirlle o correspondente expediente administrativo á dita sala, o que se lles notifica a tódalas persoas interesadas no procedemento e se emprazan para que poidan constituírse en parte nos autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días contados desde o seguinte
ó da publicación desta resolución no Diario Oficial de Galicia.
Santiago de Compostela, 15 de marzo de 2001.
P.D. (Orde 22-2-1999)
Pablo Figueroa Dorrego
Secretario xeral da Consellería da Presidencia
e Administración Pública
DECRETO 65/2001, do 29 de marzo, polo que se acorda encargar do despacho de asuntos da presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 30/03/2001

Con motivo da viaxe do presidente da Xunta de Galicia a México e Nova York, cómpre prove-la súa substitución durante o tempo de ausencia.
Polo tanto, en uso das atribucións que me confire o artigo 26.7º da Lei 1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a México e Nova York, encárgaselle o despacho de asuntos da presidencia, desde o día 31 de marzo ata o seu regreso, ó conselleiro da Presidencia e Administración Pública.
Santiago de Compostela, vintenove de marzo de dous mil un.
Manuel Fraga Iribarne
Presidente
CORRECCIÓN de erros.-Resolución do 9 de marzo de 2001 pola que se publica a composición do Pleno do Consello Galego das Persoas Maiores e se nomea a súa secretaria.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 30/03/2001

Advertidos erros na citada resolución, publicada no Diario Oficial de Galicia nº 57, do 21 de marzo de 2001, cómpre face-las seguintes correccións:
a) Na páxina 3.577, no artigo 1º, parágrafo C), onde di: «Por Lugo: Mª Pilar Iglesias Osorio, do Fogar da Terceira Idade de Lugo».
Deberá dicir: «Por Lugo: Mª Pilar Iglesias Osorio, do Fogar da Terceira Idade das Gándaras de Lugo».
b) Na páxina 3.578, no artigo 1º, parágrafo E), deberá engadirse: «Benigno Moure Cortés, confederación de fundacións galegas residenciais para a terceira idade».
c) Na páxina 3.578, no artigo 1º, parágrafo G), onde di: «Alfonso Gómez Iglesias por Comisións Obreiras».
Deberá dicir: «Alfonso Iglesias Gómez por Comisións Obreiras».
CORRECCIÓN de erros.-Orde do 27 de setembro de 2000 pola que se aproba a regulamentación específica do Libro Xenealóxico da Raza Bovina Vianesa.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 31/01/2001

Advertidos erros na devandita orde, publicada no DOG número 205, do 23 de outubro de 2000, debe facerse a oportuna corrección:
Na páxina 14.329, no seu artigo 2º, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
Na páxina 14.330, no punto 2º, no parágrafo 4 relativo o Rexistro Fundacional, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
Na páxina 14.331, no punto 3º relativo á composición da Comisión Rectora do Libro Xenealóxico,
letra b, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
CORRECCIÓN de erros.-Orde do 27 de setembro de 2000 pola que se aproba a regulamentación específica do Libro Xenealóxico da Raza Bovina Limiá.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 31/01/2001

Advertidos erros na devandita orde, publicada no DOG número 204, do 20 de outubro de 2000, debe facerse a oportuna corrección:
Na páxina 14.277, no seu artigo 2º, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
Na páxina 14.278, no punto 2º, no parágrafo 4 relativo ó Rexistro Fundacional, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
Na páxina 14.279, no punto 3º relativo á composición da Comisión Rectora do Libro Xenealóxico, letra b, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
CORRECCIÓN de erros.-Orde do 27 de setembro de 2000 pola que se aproba a regulamentación específica do Libro Xenealóxico da Raza Bovina Frieiresa.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 31/01/2001

Advertidos erros na devandita orde, publicada no DOG número 207, do 25 de outubro de 2000, debe facerse a oportuna corrección:
Na páxina 14.499, no seu artigo 2º, onde di: «Centro de Desenvolvemento e Mellora Tecnolóxica»,
deberá dicir: «Centro de Recursos Zooxenéticos de Galicia».
Na páxina 14.499, no punto 2º, no parágrafo 4 relativo ó Rexistro Fundacinal, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
Na páxina 14.501, no punto 3º relativo á composición da Comisión Rectora do Libro Xenealóxico, letra b, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
CORRECCIÓN de erros.-Orde do 27 de setembro de 2000 pola que se aproba a regulamentación específica do Libro Xenealóxico da Raza Bovina Caldelá.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 31/01/2001

Advertidos erros na devandita orde, publicada no DOG número 206, do 24 de outubro de 2000, debe facerse a oportuna corrección:
Na páxina 14.399, no seu artigo 2º, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
Na páxina 14.400, no punto 2º, no parágrafo 4 relativo ó Rexistro Fundacional, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
Na páxina 14.401, no punto 3º relativo á composición da Comisión Rectora do Libro Xenealóxico, letra b, onde di: «Centro de Desenvolvemento e Mellora Tecnolóxica», debera dicir: «Centro de Recursos Zooxenéticos de Galicia».
CORRECCIÓN de erros.-Orde do 27 de setembro de 2000 pola que se aproba a regulamentación específica do Libro Xenealóxico da Raza Bovina Cachena.
CONSELLERÍA DE AGRICULTURA, GANDERÍA E POLÍTICA AGROALIMENTARIA — I. DISPOSICIÓNS XERAIS — 31/01/2001

Advertidos erros na devandita orde, publicada no DOG número 207, do 25 de outubro de 2000, debe facerse a oportuna corrección:
Na páxina 14.494, no seu artigo 2º, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
Na páxina 14.495, no punto 2º, no parágrafo 4 relativo ó Rexistro Fundacional, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia».
Na páxina 14.496, no punto 3º relativo á composición da Comisión Rectora do Libro Xenealóxico, letra b, onde di: «Centro de Desenvolvemento e Mellora Tecnolóxica», deberá dicir: «Centro de Recursos Zooxenéticos de Galicia.»
CORRECCIÓN de erros.-Orde do 30 de novembro de 2000 pola que se aproban os temarios que rexerán no proceso selectivo para o ingreso no corpo superior de Administración da Xunta de Galicia (grupo A), escala de letrados.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/01/2001

Advertidos erros no texto da citada orde, publicada no DOG nº 241 do 14 de decembro, é necesario efectua-las seguintes correccións:
Dereito civil:
Tema 5. Onde di: «Aplicación das leis no tempo. Problema da retroactividade e a irretroactividade. Principais teorías. Aplicación das leis no espacio ...»; debe dicir: «Aplicación das leis no tempo. O problema da retroactividade e a irretroactividade. Aplicación das leis no espacio ...».
Tema 8. Onde di: «A condición xurídica do extranxeiro», debe dicir: «A condición política do extranxeiro».
Tema 20. Onde di: «A renuncia», debe dicir: «A renuncia á usucapión».
Tema 22. Onde di: «A propiedade intelectual: referencia ó contrato de edición.», debe dicir: «A propiedade intelectual; referencia ó contrato de edición.».
Tema 26. Onde di: «Os censos», debe dicir: «Referencia ós censos».
Suprímese o tema 31 polo que se modifica correlativamente a orde numérica do resto de temas desta parte.
Dereito hipotecario:
Tema 1. Onde di: «Dereito inmobiliario. Evolución da lexislación en España. Dereito hipotecario e dereito inmobiliario.», debe dicir: «Dereito hipotecario e dereito inmobiliario. Evolución da lexislación en España.».
Tema 7. Onde di: «causas e dereitos que poden ser gravados con hipoteca inmobiliaria. Artigo 106 e seguintes.», debe dicir: «Cousas e dereitos que poden ser gravados con hipoteca inmobiliaria».
Dereito procesual:
Tema 22. Onde di: «A execución provisional de resolucións xudiciais. Impugnación do proceso. clases ...»; debe dicir: «Impugnación do proceso. Clases...».
Tema 34. Onde di: «O Tribunal do xurado: composición, competencias e procedemento. Procedemento das causas ante o tribunal do xurado....», debe dicir: «O Tribunal do xurado: composición e competencias. Procedemento das causas ante o tribunal do xurado.».
Facenda pública:
Tema 15. Onde di: «Incrementos e diminucións patrimoniais», debe dicir: «Ganancias e diminucións patrimoniais».
Dereito penal:
Tema 5. Onde di: «A punición do encubrimento. Normas xerais e especiais para certos tipos delictivos.»; debe dicir: «A punición do encubrimento; normas xerais e especiais para certos tipos delictivos.».
ORDE do 22 de decembro de 2000 pola que se lle concede autorización definitiva ó centro privado Mercantil de Vigo para impartir educación secundaria obrigatoria, educación especial, educación básica de adultos e se autoriza o cambio de denominación.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/01/2001

Examinado o expediente incoado pola titularidade do centro privado Mercantil de Vigo, no que solicita autorización definitiva para impartir educación secundaria obrigatoria, educación especial, educación básica de adultos e o cambio de denominación do dito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos o Real decreto 334/1985, do 6 de marzo (BOE do 16), de ordenación da educación especial, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias, Orde do 20 de setembro de 1995 (DOG do 15 de decembro) que o desenvolve e o Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de persoas adultas.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Concederlle a autorización definitiva ó centro privado Mercantil de Vigo para impartir educación secundaria obrigatoria, educación especial e educación básica de adultos, do que os demais datos se relacionan no anexo.
Segundo.-Autoriza-lo cambio de denominación do antedito centro privado que pasará a denominarse Mercantil.
Santiago de Compostela, 22 de decembro de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Tomás A. Alonso, 56-58.
Código do centro: 36011518.
Denominación específica: Mercantil.
Titular: Colegio Academia Mercantil, S.L.
Composición resultante:
a) Educación infantil: 3 unidades.
b) Educación primaria: 6 unidades.
c) Educación secundaria obrigatoria: 4 unidades.
d) Educación especial: 1 unidade de psíquicos.
e) Educación básica de adultos (quenda de tarde-noite):
-Nivel I: 1 unidade.
-Nivel II: 1 unidade.
-Nivel III: 2 unidades.
RESOLUCIÓN do 3 de outubro de 2001 sobre delegación de atribucións do delegado provincial da Consellería de Cultura, Comunicación Social e Turismo en Ourense.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 30/10/2001

Por orde da Consellería de Cultura, Comunicación Social e Turismo do 21 de setembro de 2001 disponse que o delegado provincial da Consellería de Cultura, Comunicación Social e Turismo en Ourense se encargue do despacho dos asuntos da Delegación Provincial da Consellería de Cultura, Comunicación Social e Turismo en Pontevedra.
A necesidade de axilizar no posible o despacho dos asuntos atribuídos ó delegado provincial da Consellería de Cultura, Comunicación Social e Turismo en Ourense aconsella que este delegue no secretario provincial da Delegación Provincial da Consellería de Cultura, Comunicación Social e Turismo en Pontevedra aquelas funcións, co que se conseguirá unha maior eficacia, o que sen dúbida repercutirá beneficiosamente no funcionamento da Administración autonómica.
Na súa virtude, e segundo o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro,
RESOLVO:
Primeiro.-Deléganse no secretario provincial da Delegación Provincial da Consellería de Cultura, Comunicación Social e Turismo en Pontevedra as atribucións que, de acordo co Decreto 8/1998, do 8 de xaneiro, lle corresponden ó delegado provincial da Consellería de Cultura, Comunicación Social e Turismo en Pontevedra.
Segundo.-As resolucións administrativas que se adopten facendo uso das delegacións contidas nesta resolución farán constar expresamente esta circunstancia e consideraranse dictadas polo órgano delegante.
Terceiro.-Esta resolución será de aplicación desde o mesmo día da súa publicación no Diario Oficial de Galicia.
Santiago de Compostela, 3 de outubro de 2001.
Felipe Ferreiro Feijoo
Delegado provincial de Ourense
ORDE do 22 de outubro de 2001 pola que se modifica a do 15 de febreiro de 2001, pola que se convocan subvencións a empresas vinculadas co sector audiovisual para apoia-lo desenvolvemento e a producción audiovisual en lingua galega, así como para o desenvolvemento de guións e para a realización de proxectos de producción audiovisual en lingua galega que incorporen novos realizadores.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 30/10/2001

A Consellería de Cultura, Comunicación Social e Turismo dictou a Orde do 15 de febreiro de 2001 (DOG nº 41, do 27 de febreiro) pola que se convoca
e regula o réxime de concesión de subvencións a empresas vinculadas co sector audiovisual para apoia-lo desenvolvemento de proxectos de producción audiovisual, así como a producción audiovisual en lingua galega, e a Orde do 15 de febreiro de 2001 (DOG nº 42, do 28 de febreiro) pola que se convocan axudas para o desenvolvemento de guións e para a realización de proxectos de producción audiovisual en lingua galega que incorporen novos realizadores.
Nas citadas disposicións, establécese como requisito indispensable para o libramento da axuda a presentación antes do 1 de novembro de 2001 da documentación acreditativa do investimento realizado así como a entrega de dúas copias da producción resultante.
Tendo en conta o interese dos proxectos presentados de cara a favorece-lo sector audiovisual no marco da Lei 6/1999, do 1 de setembro, do audiovisual de Galicia e a súa complexidade que motivou un longo proceso de avaliación, considérase necesario amplia-lo prazo de xustificación dos investimentos levados a cabo polos beneficiarios á vista da complexidade da materialización da entrega das copias das produccións subvencionadas.
En consecuencia, en uso das atribucións que me son conferidas,
DISPOÑO:
Artigo único.-Modifícanse os artigos 26 e 23 das ordes do 15 de febreiro de 2001 na modalidade de axudas á producción audiovisual en lingua galega e axudas para a realización de proxectos de producción audiovisual en lingua galega que incorporen novos realizadores, que quedan redactados como segue:
«As productoras subvencionadas quedarán obrigadas a presentar un resumo dos investimentos realizados antes do 1 de novembro de cada exercicio económico do que se trate, entregando á Consellería de Cultura, Comunicación Social e Turismo xustificación do investimento efectuado mediante xustificantes orixinais, ou fotocopia compulsada, dos gastos realizados así como a súa relación detallada. Así mesmo, deberán facer entrega de dúas copias da producción resultante e un vídeo promocional á Dirección Xeral de Comunicación Social e Audiovisual da Consellería de Cultura, Comunicación Social e Turismo antes do 27 de decembro de 2001».
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 22 de outubro de 2001.
Jesús Pérez Varela
Conselleiro de Cultura, Comunicación Social
e Turismo
ORDE do 22 de outubro de 2001 pola que se modifica a do 13 de xullo de 1999, pola que se convocan subvencións a empresas vinculadas co sector audiovisual para a producción audiovisual en lingua galega.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 30/10/2001

A Consellería de Cultura, Comunicación Social e Turismo, dictou a Orde do 13 de xullo de 1999 (DOG nº 139, do 21 de xullo) pola que se convoca e regula o réxime de concesión de subvencións a empresas vinculadas co sector audiovisual a empresas para a producción audiovisual en lingua galega.
Na citada disposición, establécese como requisito indispensable para o libramento da axuda a presentación antes do 15 de novembro de 2001, da documentación acreditativa do investimento realizado así como a entrega de dúas copias da producción resultante.
Tendo en conta o interese dos proxectos presentados de cara a favorece-lo sector audiovisual no marco da Lei 6/1999, do 1 de setembro, do audiovisual de Galicia e a complexidade destes que motivou un longo proceso de avaliación, considérase necesario amplia-lo prazo de xustificación dos investimentos levados a cabo polos beneficiarios á vista da complexidade da materialización da entrega das copias das produccións subvencionadas con carácter plurianual.
En consecuencia, en uso das atribucións que me son conferidas,
DISPOÑO:
Artigo único.-Modifícase o punto primeiro do artigo 17 da Orde do 13 de xullo de 1999 na modalidade de axudas á producción audiovisual en lingua galega para expedientes plurianuais que queda redactado como segue:
«As productoras subvencionadas quedarán obrigadas a presentar un resumo dos investimentos realizados antes do 15 de novembro de cada exercicio económico do que se trate, entregándolle á Consellería de Cultura, Comunicación Social e Turismo xustificación do investimento efectuado mediante xustificantes orixinais, ou fotocopia compulsada, dos gastos realizados así como a súa relación detallada. Así mesmo, deberán facer entrega de dúas copias da producción resultante e un vídeo promocional á Dirección Xeral de Comunicación Social e Audiovisual da Consellería de Cultura, Comunicación Social e Turismo antes do 27 de decembro de 2001».
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 22 de outubro do 2001.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 15 de outubro de 2001 pola que se ordena a publicación do acordo do Consello da Xunta de Galicia do 4 de outubro de 2001 polo que se declara festa de Galicia de interese turístico na provincia da Coruña a Festa do Pemento de Herbón de Padrón.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 31/10/2001

O Consello da Xunta de Galicia na súa reunión do día 4 de outubro de 2001 adoptou, por proposta do conselleiro de Cultura, Comunicación Social e Turismo, o seguinte acordo:
«Declarar festa de Galicia de interese turístico na provincia da Coruña a Festa do Pemento de Herbón de Padrón, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico».
En cumprimento do disposto no artigo 28 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 15 de outubro de 2001.
Jesús Pérez Varela
Conselleiro de Cultura, Comunicación Social
e Turismo